Erzincan

Erzincan (armensk Երզնկա Yerznga; arabisk ارزينجان, og av østromarne kalt Celtzene og Acilisene) er administrasjonssenter i Erzincan øst i Tyrkia. Nærliggende byer er Erzurum, Sivas, Tunceli, Bingöl, Elazığ, Malatya, Gümüşhane, Bayburt og Giresun. Byen ligger 1185 meter over havet og har omkring 100 000 innbyggere. 

Byen er kjent for sine koppervarer og en spesiell ost kalt «Tulum Peyniri». 

Erzincan ble natten til den 27. desember 1939 rammet av et av Tyrkias mest voldsomme jordskjelv. Jordskjelvet er beregnet til ca. 8 på Richter-skalaen, og kostet 32.962 mennesker livet, forårsaket ca. 100.000 sårede, samt 116.720 ødelagte bygninger.

Klima
Erzincan har kontinentalklima (Köppens klimaklassifisering Dsa) med særdeles kalde, snørike vintre og varme og tørre somre. Våren er den våteste tid av året, mens sommeren er den tørreste. 

Referanser

Kategori:Erzincan (provins)
Erzincan